****

**HRVATSKA TURISTIČKA ZAJEDNICA**

**OPĆE INFORMACIJE I SADRŽAJ PRIPADAJUĆE DOKUMENTACIJE**

Predmet nabave:

**N****abava usluge druge nadogradnje računalne aplikacije prijava i odjava gostiju**

U Zagrebu, rujan 2020. godine

Sadržaj

[1. Projekt Hrvatski digitalni turizam 3](#_Toc51245228)

[2. Opće informacije o sustavu za prijavu i odjavu gostiju 4](#_Toc51245229)

[3. Sadržaj natječajne dokumentacije 5](#_Toc51245230)

# Projekt Hrvatski digitalni turizam

Projekt Hrvatski digitalni turizam – e-TURIZAM odgovor je Ministarstva turizma i sporta na promjene u hrvatskom turističkom sektoru koji godišnje ostvaruje gotovo 20 milijuna dolazaka i 106 milijuna noćenja, gotovo 12 milijardi eura prihoda i zapošljava više od 150 tisuća osoba, te u konačnici ima multiplikativni učinak i na ostale djelatnosti čime predstavlja generator razvoja hrvatskog gospodarstva.

Projektom Hrvatski digitalni turizam – e-TURIZAM te digitalizacijom javnih usluga u turizmu, Ministarstvo turizma i sporta nastoji poboljšati komunikaciju između pružatelja usluga i javne uprave u turizmu te povećati učinkovitost kroz skraćivanje vremena potrebnog za obradu zahtjeva, smanjenje troškova pružanja javnih usluga i smanjenje pogrešaka u pružanju istih.

Javne usluge u turizmu temelje se na brojnim zakonima te različitim upisnicima i bazama podataka koji u ovoj fazi nisu povezani.: Zakonu o ugostiteljskoj djelatnosti, Zakonu o pružanju usluga u turizmu, Zakonu o turističkim zajednicama i promicanju hrvatskog turizma, Zakonu o turističkoj pristojbi te ostalim povezanim zakonskim i podzakonskim aktima.

Zbog nepostojanja središnjega registra ugostiteljskih objekata, pružatelja usluga u turizmu te turističkih zajednica, turistički podaci nisu dostupni građanima, a pružanje javnih usluga koje se temelje na turističkim podacima je neučinkovito te je vjerojatnost za pogreške u obradi zahtjeva građana procijenjena na 10% zahtjeva. Procijenjeno je da građani prilikom podnošenja zahtjeva za upravne i neupravne postupke u turizmu dostavljaju čak 60% podataka koji su već dostupni u registrima drugih javnih tijela, što produljuje vrijeme prikupljanja dokumentacije od strane građana te obradu istih od strane službenika. Kako bi se riješili navedeni problemi, kroz projekt će se razviti i/ili unaprijediti pet e-usluga/aplikacija koje će stvoriti bolju učinkovitost za građane i podići kvalitetu.

U cilju bržeg, kvalitetnijeg i jednostavnijeg poslovanja dionika u turizmu i javne uprave, projekt Hrvatski digitalni turizam – e-turizam, predviđa razvoj i/ili unapređenje pet javnih e-usluga koje će se dovršiti do kraja 2020. godine, a koje će povezati postupke više tijela javne uprave u integrirani državni informacijski sustav: Središnji turistički registar, sustav za prijavu i odjavu gostiju e-Visitor, platformu croatia.hr te e - usluge upravnih i neupravnih postupaka.

Kako bi se stvorila bolja učinkovitost za građane te podigla kvaliteta usluga, cilj projekta je unaprijediti već postojeće aplikacije:

1. **eVisitor**, sustav za prijavu i odjavu gostiju – unapređenje već postojeće usluge/aplikacije;
2. **Croatia.hr**, platforma s turističkim informacijama - unapređenje već postojeće usluge/aplikacije te kreirati/ izraditi nove usluge;
3. **Središnji turistički registar** koji će objedinjavati sve upisnike i baze podataka u turizmu, a koje proizlaze iz zakonske obveze vođenja tih podataka;
4. **E-usluga koja objedinjuje dostupne potpore u turizmu;**
5. **E-usluga za zahtjeve građana i gospodarskih subjekata za pokretanje poslovanja u turizmu** (povezani upravni i neupravni postupci).

# Opće informacije o sustavu za prijavu i odjavu gostiju

Sustav eVisitor je višejezični informacijski sustav za prijavu i odjavu turista koji funkcionalno povezuje sve turističke zajednice u Republici Hrvatskoj. Sustav eVisitor služi prikupljanju i obradi podataka o pružateljima usluga smještaja i njihovim smještajnim objektima na području Republike Hrvatske, u svrhu prijave i odjave turista od strane pružatelja usluga smještaja, obračuna i kontrole naplate turističke pristojbe, obrade i analize podataka potrebne za izvještavanje u statističke svrhe te međusobne suradnje tijela javne vlasti u izvršavanju zakonskih zadaća.

Više informacija o eVisitor sustavu dostupno je na <https://www.evisitor.hr/Info/hr-HR/>.

Predmet nabave je usluga druge nadogradnje računalne aplikacije prijava i odjava gostiju koja mora realizirati sljedeće:

• Prilagodba e-usluge eVisitor i njeno povezivanje s javnom e-uslugom Središnji turistički registar te drugima javnim e-uslugama koje su nužne za provedbu svih zakonom propisanih zadaća i postupanja u kojima se kao izvor podataka ili sredstvo komunikacije odnosno obrade podataka koristi eVisitor;

• Prilagodba e-usluge eVisitor i njeno povezivanje s javnom e-uslugom Turističko informacijski sustav;

• Prilagodba sučelja e-usluge eVisitor novom vizualnom identitetu koji će biti definiran u sklopu projekta Hrvatski digitalni turizam;

• Prilagodba e-usluge eVisitor za slabovidne osobe, osobe s invaliditetom te osobe s intelektualnim teškoćama vodeći računa o rodnoj perspektivi, uključujući i jezični odabir terminologije;

• Prilagodba e-usluge eVisitor u skladu sa zakonodavnim okvirom koji propisuje način provedbe javnih e-usluga;

• Prilagodba e-usluge eVisitor sukladno Strategiji e-Hrvatska 2020, a posebno sukladno aktivnosti modernizacije upravnih postupaka i integracije u državni informacijski sustav poštujući načela „only once“;

• Prilagodba e-usluge eVisitor temeljem uočenih nedostataka tijekom praćenja i evaluacije nadogradnje.

# Sadržaj natječajne dokumentacije

Natječajna dokumentacija za predmet nabave sadrži ove dokumente:

* 01 - HTZ - HDT - eVisitor - Opće informacije i sadržaj pripadajuće dokumentacije
* 02 - HTZ - HDT - eVisitor - Dokumentacija za nadmetanje
* 03 - HTZ - HDT - eVisitor - Specifikacija nadogradnje
* 04 - HTZ - HDT- eVisitor - Specifikacija izvještaja
* 05 - HTZ - HDT- eVisitor - Sažeta tehnička specifikacija eVisitor sustava
* 06 - HTZ - HDT - eVisitor - Profesionalno iskustvo
* 07 - HTZ - HDT - eVisitor - Ugovor
* 08 - HTZ - HDT - eVisitor - Trošak uporabe
* 09 - HTZ - HDT - eVisitor - Vremenski raspored aktivnosti
* 10 - HTZ - HDT - eVisitor - Podržane tehnologije na CDU platformi
* 11 - HTZ - HDT - eVisitor - Referentni dizajn IaaS servisa\_20